**Gazdasági és Városstratégiai Bizottsága   
2016. augusztus 17-i rendkívüli ülésének határozatai**

**255/2016.(VIII.17.) GVB. sz. határozat**

A Gazdasági és Városstratégiai Bizottság az ülés napirendjét az alábbiak szerint határozza meg:

**NYILVÁNOS ÜLÉS**

1. **Javaslat eszközvásárlás támogatására**

**Előadó:** Dr. Bencsics Enikő, az Egészségügyi és Közszolgálati Osztály vezetője

1. **Javaslat a Foglalkoztatási Paktummal kapcsolatos döntések meghozatalára**

**Előadó:** Szakály Szabolcs, a Városfejlesztési Kabinet vezetője

1. **Javaslat a helyi autóbusszal végzett menetrend szerinti személyszállítás- közszolgáltatás pályázati kiírására**

**Előadó:** Lakézi Gábor, a Városüzemeltetési Osztály vezetője

1. **Javaslat a Reményik Sándor Evangélikus Általános Iskola és Alapfokú Művészeti Iskola részére helyiségek bérbeadására**

**Előadó:** Lakézi Gábor, a Városüzemeltetési Osztály vezetője

1. **Javaslat a szombathelyi 6097/A/7 hrsz-ú, Paragvári u. 5. szám alatti ingatlan bérleti szerződésének meghosszabbítására**

**Előadó:** Lakézi Gábor, a Városüzemeltetési Osztály vezetője

1. **Javaslat a szombathelyi 2808/12/A/66 hrszú, Rohonci út 52. szám alatti irodahelyiség bérbeadás útján történő hasznosítására**

**Előadó:** Lakézi Gábor, a Városüzemeltetési Osztály vezetője

1. **Javaslat az útfelújítási tervezések hiányzó fedezetére**

**Előadó:** Lakézi Gábor, a Városüzemeltetési Osztály vezetője

1. **Javaslat a „Városfejlesztési alap – Képviselői keret” 2016. évi költségvetésben biztosított 63.000e Ft-os előirányzatának felhasználására**

**Előadó:** Lakézi Gábor, a Városüzemeltetési Osztály vezetője

**Felelős:** Lendvai Ferenc, a Gazdasági és Városstratégiai Bizottság elnöke

1. **napirend: Javaslat eszközvásárlás támogatására**

**256/2016.(VIII.17.) GVB. sz. határozat**

1. A Gazdasági és Városstratégiai Bizottság a „Javaslat eszközbeszerzés vásárlásának támogatására” című előterjesztést megtárgyalta. A Bizottságaz Önkormányzat 2016. évi költségvetéséről szóló 5/2016. (III.1.) önkormányzati rendelet 10. § (11) bekezdésében meghatározott jogkörében eljárva a költségvetésben „Gazdaságfejlesztés, mérnök képzés” címén rendelkezésre álló előirányzat terhére a Nyugat-magyarországi Egyetem Savaria Egyetemi Központja által folytatott gépészmérnök képzéshez szükséges pásztázó mikroszkóp beszerzésének költségeihez 91.311.000,- Ft támogatást biztosít azzal, hogy kerüljön megvizsgálásra, a kifizetést követően kerül-e sor ÁFA visszaigénylésre. ÁFA visszaigénylés esetén a Bizottság úgy döntött, hogy az ennek megfelelően módosított összeget biztosítja.
2. A Bizottság felkéri a polgármestert, hogy a mikroszkóp beszerzésre vonatkozó támogatási szerződést a beszerzést lebonyolító Regionális Pedagógiai Szolgáltató és Kutató Központtal kösse meg.
3. A Bizottság felkéri a polgármestert, kérje fel a Nyugat-magyarországi Egyetem Savaria Egyetemi Központja vezetőjét, a bizottság szeptemberi vagy októberi ülésén adjon tájékoztatást a Bizottság részére az Egyetem működéséről, jövőbeli céljairól, elképzeléseiről.

**Felelősök:** Dr. Puskás Tivadar, polgármester

Lendvai Ferenc, a Bizottság elnöke

/A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője/

**Határidő:** azonnal (1. pont vonatkozásában)

2016. augusztus 31. (2. pont vonatkozásában)

2016. október 31. (3. pont vonatkozásában)

**2. napirend: Javaslat a Foglalkoztatási Paktummal kapcsolatos döntések meghozatalára**

**257/2016.(VIII.17.) GVB. sz. határozat**

Szombathely Megyei Jogú Város Közgyűlése Gazdasági és Városstratégiai Bizottsága a „Javaslat a TOP-6.8.2-15 felhívás keretében „Gazdaság-és foglalkoztatásfejlesztési partnerség a Szombathelyi Járás területén” című projekttel kapcsolatos döntések meghozatalára” című pályázat benyújtásával kapcsolatos döntések meghozatalára” című előterjesztést megtárgyalta, és a 44/2016. (II.25.) Kgy. sz. határozat 2. pontjában foglalt felhatalmazás alapján a következő döntéseket hozta:

1. A Bizottság a melléklet szerinti tartalommal jóváhagyja a TOP-6.8.2-15 „Gazdaság- és foglalkoztatás-fejlesztési partnerség a Szombathelyi Járás területén” című projekt konzorciumi együttműködési megállapodását és felkéri a polgármestert a megállapodás aláírására.
2. A Bizottság felhatalmazza a polgármestert a TOP-6.8.2-15 „Gazdaság- és foglalkoztatás-fejlesztési partnerség a Szombathelyi Járás területén” című projekt támogatási szerződésének aláírására.
3. A Bizottság felkéri a polgármestert, hogy gondoskodjon a TOP-6.8.2-15 „Gazdaság- és foglalkoztatás-fejlesztési partnerség a Szombathelyi Járás területén” című projekt megvalósíthatósági tanulmányának mellékelt megállapodás szerinti átdolgozásáról és az átdolgozott megvalósíthatósági tanulmányt nyújtsa be a támogató részére.

**Felelős:**  Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Szakály Szabolcs, a Városfejlesztési Kabinet vezetője)

**Határidő:** 1. pont esetében: támogató által meghatározott határidőben

2. pont esetében: támogató által meghatározott határidőben

3. pont esetében: támogató által meghatározott határidőben

**3. napirend:** **Javaslat a helyi autóbusszal végzett menetrend szerinti személyszállítás- közszolgáltatás pályázati kiírására**

**258/2016.(VIII.17.) GVB. sz. határozat**

A Gazdasági és Városstratégiai Bizottság a helyi közösségi közlekedéssel kapcsolatos személyszállítás- közszolgáltatás pályázati kiírásra vonatkozó javaslatot megtárgyalta, és az alábbi döntést hozta:

1. A Bizottság az előterjesztés mellékletét képező pályázati felhívásban és pályázati kiírásban foglaltakat az alábbi módosításokkal jóváhagyja:

* a pályázati kiírás egészüljön ki azzal, hogy amennyiben a pályázó a kiírás XXI.1.5. pontjában foglalt kritériumokat 1 éven belül teljesíti, úgy a súlyszám 50 legyen;
* a pályázati kiírás XXVIII.2. m) pontjában foglalt előírás egyezzen meg az előterjesztésben foglaltakkal.

A Bizottság felkéri a Polgármestert, hogy a pályázati eljárás lefolytatásáról gondoskodjon.

1. Abban az esetben, ha a pályázati eljárás megfelelő pályázat hiányában eredménytelenül zárul, a Bizottság javasolja a Közgyűlésnek a jelenlegi közszolgáltatási szerződés 1 évvel történő meghosszabbítását.

**Felelős:** Dr. Puskás Tivadar, polgármester

Lendvai Ferenc, a Gazdasági és Városstratégiai Bizottság elnöke

(A végrehajtásért:

Lakézi Gábor Városüzemeltetési Osztályvezető)

**Határidő:** azonnal

1. **napirend: Javaslat a Reményik Sándor Evangélikus Általános Iskola és Alapfokú Művészeti Iskola részére helyiségek bérbeadására**

**259/2016. (VIII. 17.) GVB. sz. határozat**

A Gazdasági és Városstratégiai Bizottság hozzájárul ahhoz, hogy a SZOVA Szombathelyi Vagyonhasznosító és Városgazdálkodási Zrt. - mint az 5487/28 hrsz-on fekvő Szombathely Megyei Jogú Város Önkormányzata kizárólagos tulajdonában álló ingatlan vagyonkezelője – a szombathelyi 5487/28 hrsz-ú, volt EPCOS terület 15. számú épületének földszintjén 175 m2 nagyságú helyiségcsoportot a Reményik Sándor Evangélikus Általános Iskola és Alapfokú Művészeti Iskola részére 5 éves, határozott időtartamra bérbe adja. A bérleti díj mértéke 104.700.- Ft + Áfa/ hónap.

A Bizottság felkéri a SZOVA Zrt. képviselőjét, hogy a bérleti szerződést az 1. számú mellékletnek megfelelően kösse meg.

**Felelős**: Lendvai Ferenc, a Bizottság elnöke

Molnár Miklós alpolgármester

Dr. Károlyi Ákos jegyző

(végrehajtásért felelős:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt. vezérigazgatója)

**Határidő:** azonnal

**5. napirend: Javaslat a szombathelyi 6097/A/7 hrsz-ú, Paragvári u. 5. szám alatti ingatlan bérleti szerződésének meghosszabbítására**

**260/2016.(VIII.17.) GVB. sz. határozat**

A Gazdasági és Városstratégiai Bizottság - a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján – a szombathelyi 6097/A/7 hrsz.-ú, Paragvári utca 5. ajtó 1. szám alatti, 21 m2 alapterületű személygépkocsi-tárolóra vonatkozó bérleti szerződést 2026. július 31. napjáig hosszabbítja meg Kertész Gábor részére az alábbi feltételekkel:

* a bérleti díj 6.300,- Ft + áfa/hónap, azaz 8.001,- Ft,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén köteles kialakítani, felszerelni és berendezni,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Gazdasági és Városstratégia Bizottság felhatalmazza a SZOVA Szombathelyi Vagyonhasznosító és Vagyongazdálkodó Zrt.-t, mint az ingatlan vagyonkezelőjét, hogy a bérleti szerződést a fent megjelölt feltételek mellett Kertész Gáborral hosszabbítsa meg.

**Felelős:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője)

**Határidő**: azonnal

**6.napirend: Javaslat a szombathelyi 2808/12/A/66 hrszú, Rohonci út 52. szám alatti irodahelyiség bérbeadás útján történő hasznosítására**

**261/2016. (VIII. 17.) GVB. sz. határozat**

A Gazdasági és Városstratégiai Bizottság – a helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdés b) pontjában foglaltak alapján – a szombathelyi 2808/12/A/66 hrsz.-ú, Rohonci út 52. szám alatti, 250 m2 területű, „iroda” megnevezésű ingatlan bérbeadás útján történő hasznosítására vonatkozó pályázati felhívást – az előterjesztés mellékletével egyező tartalommal – elfogadja.

**Felelős:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője)

**Határidő**: azonnal

**7.napirend: Javaslat az útfelújítási tervezések hiányzó fedezetére**

**262/2016. (VIII. 17.) GVB. sz. határozat**

A Gazdasági és Városstratégiai Bizottság a „Javaslat az útfelújítási tervezések hiányzó fedezetére” című előterjesztésben foglaltakat megtárgyalta és a tervezési feladatokra a hiányzó 2.097.000,-Ft-ot a Városfejlesztési alap Tervezés során még rendelkezésre álló összegből biztosítja.

**Felelős**: Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője

Stéger Gábor a Közgazdasági és Adó Osztály vezetője)

**Határidő**: azonnal

**8.napirend: Javaslat a „Városfejlesztési alap – Képviselői keret” 2016. évi költségvetésben biztosított 63.000e Ft-os előirányzatának felhasználására**

**263/2016. (VIII. 17.) GVB. sz. határozat**

A Gazdasági és Városstratégiai Bizottság a „Javaslat a „Városfejlesztési alap – Képviselői keret” 2016. évi költségvetésben biztosított 63.000e Ft-os előirányzatának felhasználására” című előterjesztést megtárgyalta, és a szükséges fedezet biztosítását – a „Városfejlesztési alap – Képviselői keret” előirányzat terhére – támogatja az alábbiak szerint:

* Koczka Tibor alpolgármester kérelme alapján – a 2016. évi költségvetésben biztosított „Városfejlesztési alap – Képviselői keret” terhére – 500e Ft-ot biztosít Szent II. János Pál pápa szombathelyi látogatásának 25. évfordulója alakmából köztéri szobor állításához;
* Ágh Ernő városi képviselő kérelme alapján – a 2016. évi költségvetésben biztosított „Városfejlesztési alap – Képviselői keret” terhére – 200e Ft-ot biztosít a Szombathely-Újperint, Erkel Ferenc u. 3. szám alatti volt plébánia épület felújításához (Segítő Szűz Lelkészség 9700 Szombathely, Erkel Ferenc u. 3.)
* Kopcsándi József városi képviselő kérelme alapján – a 2015. évi költségvetésben biztosított „Városfejlesztési alap – Képviselői keret” maradványaként – 400 e Ft-ot biztosít a Tószer téri játszótéren játszótéri eszközök, készségfejlesztő játékok bővítéséhez, kihelyezéséhez;
* Kopcsándi József városi képviselő kérelme alapján– a 2016. évi költségvetésben biztosított „Városfejlesztési alap – Képviselői keret” terhére – 2.000e Ft-ot biztosít a Tószer téri játszótéren park fitnesz/ köztéri felnőtt fitnesz eszközök kihelyezéséhez, játszótéri homokozó feltöltéséhez, a Bolyai János utcában 2 db szemétgyűjtő kihelyezéséhez, és a Paragvári utcában 2 db esőbeálló pavilon kialakításához buszmegállókban (Művészeti Szakközépiskolai megállók).

**Felelős**: Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője

Stéger Gábor a Közgazdasági és Adó Osztály vezetője)

**Határidő**: a költségvetési rendelet soron következő módosítása

Szombathely, 2016. augusztus 17.

Lendvai Ferenc

A Bizottság elnöke